open-index/open-wikipedia-markdown huggingface dataset:
அரிராஜன்

**அரிராஜன்**  (*Hariraja*) (ஆட்சி சுமார் 1193-1194 பொ.ச. ) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். கோரி படையெடுப்பாளர்கள் இவரின் தந்தை மூன்றாம் பிருத்திவிராசனை தோற்கடித்து கொன்றனர். அப்போது உரிய வயதை அடையாமல் இருந்த நான்காம் கோவிந்தராசன் சகமான இராச்சியத்தின் ஆட்சியாளராக நியமிக்கப்பட்டார். கோரி ஆட்சியை ஏற்றுக்கொண்டதற்காக கோவிந்தராசனை அரிராஜா பதவி நீக்கம் செய்தார். கிபி 1194 இல் கோரிகளால் தோற்கடிக்கப்படுவதற்கு முன்பு, அரிராஜா தனது மூதாதையர் இராச்சியத்தின் ஒரு பகுதியை (இன்றைய ராஜஸ்தான் ) சிறிது காலத்திற்கு ஆட்சி செய்தார்.

## ஆட்சி
அரிராஜன் சகமான மன்னர் சோமேசுவரருக்கும் ராணி கற்பூரதேவிக்கும் மகனாவார். இவரும் இவரது அண்ணன் மூன்றாம் பிருத்விராசனும் குசராத்தில் சோலாங்கி அரண்மனையில் உறவினர்களால் வளர்க்கப்பட்டார்.  சோமேசுவரனின் மரணத்திற்குப் பிறகு இவர் சிம்மாசனத்தில் ஏறினார். ஆனால் இவரது ஆட்சி கிபி 1192 இல் கோரிகளின் படையெடுப்பால் முடிவடைந்தது. கோரிகள் இவரின் மகன் கோவிந்தராசனை ஆட்சியாளராக நியமித்தனர். 

அரிராஜா சகமான தலைநகர் அஜ்மீரில் கோரி ஆட்சிக்கு எதிராக கிளர்ச்சி செய்தார். கோவிந்தராசனை ரந்தம்பூர் கோட்டையில் தஞ்சம் அடையச் செய்தார். இதைப் பற்றி கேள்விப்பட்ட கோரியின் ஆளுநர் குத்புத்தீன் ஐபக் தில்லியில் இருந்து ரந்தம்பூருக்கு விரைந்தார்.  கோரி இராணுவத்தை தோற்கடிக்க முடியாத அரிராஜா பின்வாங்கினார். 

கோரிகள் ககாடவாலர்கள் போன்ற பிற இந்து வம்சங்களுடன் சண்டையிடுவதில் மும்முரமாக இருந்தபோது, அரிராஜா மீண்டும் பொ.ச.1193 -இல் அஜ்மீரை ஆக்கிரமித்து அஜ்மீரை மீண்டும் கைப்பற்றினார். மேலும் பிருத்விராசனின் முன்னாள் தளபதி கந்தாவின் ஆதரவுடன் புதிய சகமான மன்னரானார்.  அதைத் தொடர்ந்து, தில்லியைக் கைப்பற்ற ஜதிரா (இசுலாமியக் குறிப்பில் ஜிஹ்தார் அல்லது ஜித்தார் என்று அழைக்கப்படுகிறார்) தலைமையிலான படையை அரிராஜா அனுப்பினார். இருப்பினும், இந்த படை ஒரு பெரிய கோரி இராணுவத்திற்கு பயந்து பின்வாங்க வேண்டியிருந்தது. ஜதிராவின் படை தில்லியிலிருந்து  திரும்பிக் கொண்டிருந்தபோது, அரிராஜா அஜ்மீரிலிருந்து மற்றொரு படையுடன்  புறப்பட்டார். தொடர்ந்து நடந்த போரில் சகமான படைகளை கோரிகள் தோற்கடித்தனர். 

16-ஆம் நூற்றாண்டின் இசுலாமிய வரலாற்றாசிரியர் பெரிஷ்தாவின் கூற்றுப்படி, இந்த போரில் அரிராஜனும் ஜத்ராவும் கொல்லப்பட்டனர். இருப்பினும், 13 ஆம் நூற்றாண்டின் ஆதாரமான *தாஜ்-உல்-மாசிர்*, ஜத்ரா "ஒரு நெருப்பின் தீப்பிழம்புகளில் தன்னை தியாகம் செய்தார்" என்று கூறுகிறது. சைன அறிஞரான நயசந்திர சூரியின் *ஹம்மிர மகாகாவியம்*, அரிராஜா மீண்டும் அஜ்மீருக்கு திரும்ப வேண்டியிருந்தது என்றும், கோரிகளுக்கு எதிராக தன்னால் எதுவும் செய்ய இயலாது என்று அவர் தீர்மானித்து, தனது குடும்பத்தினருடன் தீக்குளித்து தற்கொலை செய்து கொண்டார் எனக் கூறுகிறது.  

பொ.ச.1194 தேதியிட்ட தந்தோட்டி கல்வெட்டு மூலம் அரிராஜனின் இராணியாக பிரதாபாதேவி என்பார் அறியப்படுகிறார்.

## சான்றுகள்

### உசாத்துணை
* 
* 

பகுப்பு:இந்திய அரசர்கள்
இரண்டாம் பிருத்விராஜன்

**இரண்டாம் பிருத்விராஜன்** (*Prithviraja* II) (ஆட்சி சுமார் 1165-1169 பொ.ச.)  சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் பிருத்வி-பட்டன், பிருத்வி-தேவன் மற்றும் பெத்தாத்-தேவன் உள்ளிட்ட பிற பெயர்களாலும் அறியப்படுகிறார்.

## ஆரம்ப கால வாழ்க்கை
பிருத்விராஜன் சகமான மன்னன் ஜகதேவனின் மகனாவார். ஜகதேவனுக்குப் பின்னர் அவரது சகோதரர் நான்காம் விக்ரகராசனும் பின்னர் விக்ரகராசனின் மகன் அபரகங்கேயனும் ஆட்சிக்கு வந்தனர். தோட் ருத்தி ராணி கோவிலில் கிடைத்த கல்வெட்டின் படி, பிருத்விராஜன் சகம்பரி மன்னனை தோற்கடித்தாக அறிய முடிகிறது. இது பிருத்விராஜன் அபரகங்கேயனை அரியணையில் இருந்து அகற்றி, தான் மன்னரானார் என்பதைக் குறிக்கிறது. 

## ஆட்சி
இவர் மேற்கில் இருந்து வந்த இசுலாமிய படையெடுப்புகளை எதிர்கொண்டதாகத் தெரிகிறது. பொ.ச.1168 தேதியிட்ட ஹான்சி கல்வெட்டின் படி, இவர் தனது தாய்வழி மாமா கில்கணனை அசிகர் கோட்டையின் (நவீன ஹான்சி) பொறுப்பாளராக நியமித்தார். அதை ஹம்மிரா ( அமீர் ) விடம் இருந்து காப்பாற்ற ஆர்வமாக இருந்தார். அந்த நேரத்தில் லாகூரைக் கட்டுப்படுத்திய கசனவித்து மன்னர் குஸ்ரு மாலிக்கை "ஹம்மிரா" என அடையாளம் காணலாம். 

கில்கணன் பஞ்சபுரம் என்ற நகரத்தை எரித்ததாகவும் ஹான்சி கல்வெட்டு கூறுகிறது.  வரலாற்றாளர் தசரத சர்மா பஞ்சபுரத்தை நவீன பஞ்சூருடன் அடையாளப்படுத்துகிறார். பஞ்சபுரத்தின் ஆட்சியாளர் பிருத்விராஜனின் ஆட்சியை ஏற்றுக்கொண்டு, விலையுயர்ந்த முத்து மாலையை ஒப்படைத்தார். 

பிஜோலியா பாறைக் கல்வெட்டு, பிருத்விராஜா மானசித்திகாரி என்ற யானையை வசந்தபாலன் என்ற ஆட்சியாளரிடம் இருந்து பாதுகாத்ததாகக் கூறுகிறது. தசரத சர்மா இந்த வசந்தபாலனை *இலலிதா-விக்ரகராஜா-நாடகா*  என்ற நாடகத்தில் குறிப்பிடப்பட்டுள்ள ஒரு அரசனுடன் அடையாளப்படுத்துகிறார். இந்நாடகத்தின்படி வசந்தபாலன் விக்ரகராஜாவின் காதலி தேசலாதேவியின் தந்தையாவார். அபரகங்கேயன் தேசலாதேவியின் மகன் என்று சர்மா கருதுகிறார். இதனால், வசந்தபாலன் அநேகமாக பிருத்விராஜனின் எதிரியாக இருந்தான், அவனால் அடக்கப்பட்டான். 

பிருத்விராஜன் வாரிசு இல்லாமல் இறந்திருக்கலாம். இதன் காரணமாக இவருக்குப் பிறகு இவரது மாமா சோமேசுவரர் பதவியேற்றார். 

## மதம்
சுகவதேவி  அல்லது சுதாவா என்பவர் பிருத்விராஜனின் ராணியாக அறியப்படுகிறார்.  தம்பதிகள் இருவரும் சைவத்தின் மீது நாட்டம் கொண்டவர்களாக அறியப்படுகின்றனர். பிருத்விராஜன் பிராமணர்களுக்கு கிராமங்களையும் விலைமதிப்பற்ற உலோகங்களையும் (தங்கம் உட்பட) பரிசாக வழங்கினார். பிஜோலியாவில் உள்ள பார்சுவநாத சைனக் கோயிலுக்கு மொரஜாரி என்ற கிராமத்தையும் வழங்கினார். 

## கல்வெட்டுகள்
பிருத்விராஜனின் ஆட்சிக்கால கல்வெட்டுகள் பின்வரும் இடங்களில் கண்டுபிடிக்கப்பட்டுள்ளன: 

* ஹான்சி, 1167 பொ.ச. (1224 விக்ரம் நாட்காட்டி )
* தோட், 1168 பொ.ச. (1225 விக்ரம் நாட்காட்டி)
* மெனல், 1168 பொ.ச.(1225 விநா) மற்றும் 1169 பொ.ச. (1226 விநா)

## சான்றுகள்

### உசாத்துணை
* 
* 
பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
தன்விழிப்புணர்வு

தன்மெய்யியலில், **தன்விழிப்புணர்வு** அல்லது **சுயவிழிப்புணர்வு** (*self-awareness*) என்பது தனது சொந்த ஆளுமை அல்லது தனித்துவத்தின் அனுபவமாகும். இது தன்மையங்கள் (qualia) என்று பொருள்படும் உணர்வுநிலையுடன் வேறுபடுத்திப் பார்க்கப்படவேண்டிய ஒன்றாகும். உணர்வுநிலை அல்லது நனவு என்பது தனது சூழல், உடல், வாழ்க்கை முறை ஆகியவை பற்றிய விழிப்புணர்வு எனப்படுகையில், தன்விழிப்புணர்வு என்பது அந்த விழிப்புணர்வை பற்றி அறிந்த நிலையாகும். தன்விழிப்புணர்வு என்பது ஒரு நபர் தனது சொந்த குணாதிசயங்கள், உணர்வுகள், நோக்கங்கள், ஆசைகள் ஆகியவற்றை எவ்வாறு நனவு ரீதியாக அறிந்தும் புரிந்தும் கொள்கிறார் என்பதைக் குறிக்கிறது. தன்விழிப்புணர்வில் இரண்டு பரந்த பிரிவுகள் உள்ளன: அக தன்விழிப்புணர்வு மற்றும் புற தன்விழிப்புணர்வு.

## இவற்றையும் பார்க்க
* அறிதிறன்
* உணர்திறன்
* உணர்வு நிலை
* உணர்திறன்
* விழிப்புணர்வு

## உசாத்துணை

பகுப்பு:நரம்புசார் உளவியல்
பகுப்பு:அறிதிற அறிவியல்
பகுப்பு:நபர்த்தன்மை
பாஜம்

**பாஜம்** (மலாய்: *Pajam*; ஆங்கிலம்: *Pajam*; என்பது மலேசியா, நெகிரி செம்பிலான் மாநிலம், சிரம்பான் மாவட்டத்தில் அமைந்துள்ள ஒரு சிறுநகரம். இந்த நகரம் நெகிரி செம்பிலான் - சிலாங்கூர் மாநிலங்களின் எல்லைக்கு அருகில் அமைந்துள்ளது.

சிரம்பான் தொடருந்து சேவையின் *(KTM Komuter)* வழியாக இந்த நகரம் சிரம்பான்; கோலாலம்பூர் நகருரங்களுடன் இணைக்கப் படுகிறது. மந்தின்; செமினி, காஜாங் நகரங்களை இணைக்கும் சிட்டிலைனர் *(Cityliner)* பேருந்து சேவையும் உள்ளது.

## பொது

பாஜம் வட்டாரத்தில் பல ரப்பர், எண்ணெய்ப்பனைத் தோட்டங்கள் இருந்தன. இந்த நகரில் முன்பு அதிகமான தமிழர்கள் வாழ்ந்தனர். சிறு தொழில்கள், சிறு வியாபாரங்கள், உணவகங்கள், மளிகைக் கடைகள், துணிமணிக் கடைகள் போன்றவற்றை நடத்தி வந்தனர்.

சில பத்தாண்டுகளுக்கு முன்னர், பாஜம், மந்தின், நீலாய் நகரங்களைச் சுற்றிலும் நிறைய ரப்பர் தோட்டங்கள், செம்பனைத் தோட்டங்கள், காபி தோட்டங்கள் இருந்தன.

### நில மேம்பாட்டுத் திட்டங்கள்

அண்மைய காலங்களில் அந்தத் தோட்டப் பகுதிகளில் மிகுதியான நில மேம்பாட்டுத் திட்டங்கள், வீடமைப்புத் திட்டங்கள், தொழில்துறை திட்டங்கள் உருவாக்கம் பெற்றன. அதனால், தோட்டப் புறங்களில் வாழ்ந்த தமிழர்கள் நகர்ப் புறங்களுக்கு மாறிச் சென்று விட்டனர்.

இந்தத் தோட்டங்களில் ஒரு சில வயதான தமிழர்கள் மட்டுமே இன்னும் இருக்கின்றனர். ஓரளவுக்கு கல்வி தகுதியுடைய இளைஞர்கள் சிரம்பான், காஜாங் போன்ற நகர்களில் பணி புரிகின்றனர். பட்டம் பெற்ற இளைஞர்கள் கோலாலம்பூர், ஜொகூர் பாரு, பெட்டாலிங் ஜெயா, சிங்கப்பூர் போன்ற பெரிய நகரங்களுக்குப் புலம் பெயர்ந்து விட்டனர் 

## பாஜம் தமிழ்ப்பள்ளி
பாஜம் நகரில் முன்பு மூன்று தமிழ்ப்பள்ளிகள் இருந்தன. இப்போது ஒரே ஒரு தமிழ்ப்பள்ளிதான் உள்ளது.

## மேற்கோள்கள்

பகுப்பு:நெகிரி செம்பிலான் நகரங்கள்
பகுப்பு:மலேசிய நகரங்கள்‎
ஜகதேவன் (சகமான வம்சம்)

**ஜகதேவன்** (Jagaddeva ) (ஆட்சி சுமார் 1150 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் தனது தந்தை அர்னோராஜாவைக் கொன்ற பிறகு அரியணை ஏறினார். மேலும் தனது  சகோதரர் நான்காம் விக்ரகராசனால் ஆட்சியிலிருந்து அகற்றப்படுவதற்கு முன்பு குறுகிய காலம்  ஆட்சி செய்தார்.

## ஆட்சி
சகமான அரசர் அர்னோராஜாவிற்கும்  மார்வாரின் இளவரசியான அவரது ராணி சுதாவா ஆகியோருக்கு பிறந்த மூன்று மகன்களில் ஜகதேவனும் ஒருவர். விக்ரக ராசன், தேவதத்தன் ஆகிய இருவரும் இவரது சகோதரர்கள்.  பரசுராமன் தன் தாய்க்கு (அதாவது பெற்றோரைக் கொன்றது) அளித்த அதே தண்டனையை சுதாவாவின் மூத்த மகன் அர்னோராஜாவுக்கு அளித்ததாக *பிருத்விராஜ விஜயம்* கூறுகிறது. உரை இந்த மகனுக்கு பெயரிடவில்லை. ஆனால் அர்னோராஜாவின் வாரிசென விக்ரகராசனைப் பெயரிடுகிறது. *ஹம்மிர மகாகாவியம்*, *பிரபந்த கோசம்*, *சுர்ஜன சரிதம்* போன்ற பிற நூல்கள் அர்னோராஜாவின் வாரிசாக ஜகத்தேவனைக் குறிப்பிடுகின்றன. ஜகதேவன் தனது தந்தையைக் கொன்ற பிறகு சகமான சிம்மாசனத்தில் ஏறினார் என்பதை இது குறிக்கிறது. 

ஜகதேவன் தனது பதவியை உறுதிப்படுத்துவதற்கு முன், இவரது  தம்பி விக்ரகராசன் இவரை அரியணையில் இருந்து அகற்றி புதிய சகமான அரசரானார்.  *பிருத்விராஜ விஜயம்* ஜகதேவனை சொர்க்கத்தை அடையாத ஒரே சகமான ஆட்சியாளர் என்று விவரிக்கிறது. 

## சான்றுகள்

### நூல் பட்டியல்
* 
* 

பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
முண்டா மக்கள்

**முண்டா மக்கள்** (**Munda people**) கிழக்கு இந்தியாவின் சோட்டா நாக்பூர் மேட்டுநிலத்தில் உள்ள   ஜார்கண்ட், சத்தீஸ்கர் மற்றும் ஒடிசா, மேற்கு வங்காளம்,   திரிபுரா, பிகார் மற்றும் மத்தியப் பிரதேசம் மாநிலங்களிலும், வங்காள தேசத்திலும் வாழும் பழங்குடி மக்கள் ஆவார். முண்டா மக்கள் சர்னா சமயம், இந்து சமயம் கிறித்துவ சமயங்களைப் பின்பற்றும் முண்டா இன பழங்குடி மக்கள் ஆஸ்திரோ- ஆசிய மொழி குடும்பத்தின் முண்டா மொழியுடன், ஹோ மொழி, இந்தி மொழி, நாகபுரி மொழி, ஒடியா மற்றும் வங்காள மொழிகளை பேசுகின்றனர்.

## பண்பாடு மற்றும் மரபுகள்
வேட்டைச் சமூகமாக இருந்த முண்டா பழங்குடி மக்கள், நிலையாக ஒரிடத்தில் தங்கி மூங்கில் மரத்திலிருந்து கூடை முடைதல், பாய் நெய்தல், காடுகளிலிருந்து மூலிகைச் செடிகள், இலைளைப் பறித்தல், தேனெடுத்தல் போன்ற சிறு சிறு வேலைகளைச் செய்தனர். இந்திய அரசு முண்டா மக்களைப் பட்டியல் பழங்குடிகள் சமூகத்தில் சேர்த்தது. இதனால் இம்மக்கள் கல்வி, வேலைவாய்ப்பில் இடஒதுக்கீட்டில் முன்னுரிமை பெற்றனர். இம்மக்கள் சமவெளிகளில் சிறிதளவு வேளாண்மை செய்தனர். பழங்குடி மற்றும் இந்து சமய திருவிழாக்களைக் கொண்டாடினர்.

## இலக்கியம் மற்றும் படிப்புகள்
யேசு சபையின் போதகரான ஜான் பாப்ப்டிஸ்ட் ஹோப்மென் (1857–1928) என்பவர் முண்டா மொழி, பண்பாடு, சர்னா சமயம் மற்றும் சடங்குகளைப் பயின்று முண்டா மொழிக்கான இலக்கணத்தை 1903-ஆம் ஆண்டில் வெளியிட்டார்.

## புகழ் பெற்ற முண்டா மக்கள்
* பிர்சா முண்டா
* அருச்சுன் முண்டா

## மேற்கோள்கள்

## மேலும் படிக்க
* Parkin, R. (1992). *The Munda of central India: an account of their social organisation*. Delhi: Oxford University Press. 
* Omkar, P.(2018). "Santhal tribes present in India" like Jharkhand, Odisha, and West Bengal... Belavadi.
* Omkar, patil.(2018). "Kola tribes"...

## வெளி இணைப்புகள்

* Sarna&nbsp;– A case study in religion  On the religion of the Munda tribals
* Sinlung&nbsp;– Indian tribes
*  This article is a discussion of the related family of languages.
* RWAAI | RWAAI, Lunds universitet RWAAI (Repository and Workspace for Austroasiatic Intangible Heritage)
*  Mundari language in RWAAI Digital Archive

பகுப்பு:இந்தியப் பழங்குடிகள்
பகுப்பு:இந்திய  இனக்குழுக்கள்
பகுப்பு:பட்டியல் பழங்குடிகள்
2-மெத்தாக்சி-4-வினைல்பீனால்

**2-மெத்தாக்சி-4-வினைல்பீனால்** (*2-Methoxy-4-vinylphenol*) என்பது C9H10O2 என்ற மூலக்கூற்று வாய்ப்பாட்டால் விவரிக்கப்படும் ஓர் அரோமாட்டிக் கரிம வேதியியல் சேர்மமாகும். நறுமணமூட்டும் முகவராக 2-மெத்தாக்சி-4-வினைல்பீனால்  பயன்படுத்தப்படுகிறது. நெளி கோதுமையின் இயற்கையான மணத்திற்கு காரணமாக இச்சேர்மம் திகழ்கிறது.

சிவப்பு பனை அந்துப்பூச்சி போன்ற சில பூச்சிகள் இந்த வேதிப் பொருளை இனக்கவர்ச்சியை தூண்டும் இயக்குநீராகப் பயன்படுத்துகின்றன.

தூய 2-மெத்தாக்சி-4-வினைல்பீனாலின் நறுமணம் ஆப்பிள், வேர்க்கடலை, கிராம்பு போன்றவற்றின் மணத்துடன் காணப்படுகிறது.
 
பெருலிக் அமிலத்தை சில வகை ஈசுட்டுகள் 2-மெத்தாக்சி-4-வினைல்பீனாலாக மாற்றுகின்றன.

## மேற்கோள்கள்


பகுப்பு:வினைல் சேர்மங்கள்
பகுப்பு:பூச்சி பெரமோன்கள்
சைதோமிர் மாகாணம்

**சைதோமிர் மாகாணம்** (**Zhytomyr Oblast**) உக்ரைன் நாட்டின் வடமேற்கில் அமைந்த மாகாணம் ஆகும். இதன் நிர்வாகத் தலைநகரம் சைதோமிர் நகரம் ஆகும். 2021ம் ஆண்டில் இதன் மக்கள் தொகை சுமார்  11,95,495 ஆகும். இதன் வடக்கில் பெலருஸ் நாட்டின் எல்லை உள்ளது. இதன் வடக்குப் பகுதிகள் செர்னோபில் அணு உலை விபத்தால் அதிகம் பாதிக்கப்பட்டது.

## அமைவிடம்
சைதோமிர் மாகாணத்தின் வடக்கிலும், வடமேற்கிலும், வடகிழக்கிலும் பெலருஸ் நாடு, கிழக்கிலும், தென்கிழக்கிலும் கீவ் மாகாணம், தெற்கில் வின்னித்சியா மாகாணம்,   தென்மேற்கில் கமெல்னிட்ஸ்கி மாகாணம், மேற்கில் ரைவன் மாகாணம்  எல்லைகளாக உள்ளது.   
## மக்கள் தொகை பரம்பல்
2013-ஆம் ஆண்டின் கணக்கெடுப்பின்படி, இதன் மக்கள் தொகை 12,68,903 ஆகும். இம்மாகாணத்தில் போலந்து நாட்டவர்கள் 49,000 பேர் வாழ்கின்றனர்.
## பொருளாதாரம்
இம்மாகாணத்தில் கருங்கல் வெட்டி எடுக்கும் சுரங்கத் தொழில்கள், காடு வளம், வேளாண்மை மற்றும் இயந்திர உற்பத்தி தொழிற்சாலைகள் கொண்டது.

இம்மாகாணத்தின் வடக்குப் பகுதிகள் செர்னோபில் அணு உலை விபத்தால் அதிகம் பாதிக்கப்பட்டது. 

## மாகாண ஆட்சிப் பிரிவுகள்
சைதோமிர் மாகாணம் 4 மாவட்டங்கள், 11 நகரங்கள், 43 நகரபுற குடியிருப்புப் பகுதிகள் மற்றும் 1625 கிராமங்களாக பிரிக்கப்பட்டுள்ளது. 
## மேற்கோள்கள்

## வெளி இணைப்புகள்

*  Zhytomyrschyna Welcomes{en}
* The Official Site of the Radomysl Castle 

பகுப்பு:உக்ரைனின் மாகாணங்கள்
அரேபியத் தேன்சிட்டு

**அரேபியத் தேன்சிட்டு** (*Arabian sunbird*)(*சைனிரிசு கெல்மெய்ரி* )  என்பது நெக்டரினிடே குடும்பத்தில் உள்ள ஓர் பறவை சிற்றினமாகும்.

## துணை இனங்கள்
* *சைனிரிசு கெல்மெய்ரி* *கெல்மெய்ரி* நியூமன்
* *சைனிரிசு கெல்மெய்ரி கின்னிரி* பேட்சு

## பரவல்
இது ஓமான், சவூதி அரேபியா மற்றும் யெமன் ஆகிய நாடுகளில் காணப்படுகிறது.

## வாழ்விடம்
இந்தச் சிற்றினம் பாறை அல்லது மணல் பாங்கான பகுதிகள் மற்றும் *[[கருவேலம்|கருவேலமரம்]]* மற்றும் *[[இலந்தை]]* மரங்களைக் கொண்ட வறண்ட நதிப் படுக்கைகளில் காணப்படும்.

## மேற்கோள்கள்

பகுப்பு:தேன்சிட்டு
செர்கசி மாகாணம்

**செர்கசி மாகாணம்** (**Cherkasy Oblast**) உக்ரைன் நாட்டின் நடுப்பகுதியில் அமைந்துள்ளது. இதன் தலைநகரம் செர்கசி நகரம் தினேப்பர் ஆற்றின் கரையில் அமைந்துள்ளது. 20900 சதுர கிலோ மீட்டர் பரப்பளவு கொண்ட இம்மாகணத்தின் 2021ம் ஆண்டின் மக்கள் தொகை 11,78,266 ஆகும்.
## புவியியல்
இம்மாகாணத்தின் நடுவில் பாயும் தினேப்பர் ஆறு இரண்டு பெரும் சமமற்ற பகுதிகளாக பிரிக்கிறது. மேற்கில் பெரும் பகுதியை கொண்ட இம்மாகாணப்பகுதி மேட்டு நிலமாகவும், சிறிய கிழக்குப் பகுதி தாழ் நிலப்பகுதியாகவும் உள்ளது. கிழக்குப் பகுதி தினேப்பர் ஆற்று வெள்ள நீரால் கடுமையாக பாதிக்கப்படுகிறது. எனவே தினேப்பர் ஆற்றின் குறுக்கே பல அணைகள் கட்டப்பட்டுள்ளது. 

செர்கசி மாகாணம் தென்மேற்கிலிருந்து, வடகிழக்காக 245 கிலோ மீட்டர் நீளமும்; வடக்கிலிருந்து தெற்காக 150 கிலோ மீட்டர் நீளம் கொண்டது. இதன் வடக்கில் கீவ் மாகாணம், தெற்கில்  கிரோவோக்ராட் மாகாணம், கிழக்கில் போல்தாவா மாகாணம் மற்றும் மேற்கில் வின்னித்சியா மாகாணம் எல்லைகளாக உள்ளது.
## மாகாண ஆட்சிப் பிரிவுகள்

சூலை 2020ஆம் ஆண்டு முதல் செர்கசி மாகாணத்தின் ஆட்சிப் பிரிவுகலை 4 மாவட்டங்களாகவும், 16 நகரங்களாகவும், 15 நகரபுற குடியிருப்பு பகுதிகளாகவும், 824 கிராமங்களாகவும் பிரிக்கப்பட்டுள்ளது. 

## மக்கள் தொகை பரம்பல்
2006ஆம் ஆண்டின் மதிப்பீட்டின்படி, செர்கசி மாகாணத்தின் மக்கள் தொகை 13,35,064 ஆகும். இம்மாகாணத்தின் மக்கள் தொகையில் 53.7%  நகர்புறங்களிலும், 46.3% கிராமப்புறங்களிலும் வாழ்கின்றனர். இம்மாகாணத்தில் உக்ரைனியர்கள் 93.6%  வாழ்கின்றனர். உருசிய மொழி பேசுபவர்கள் 5.4% ஆக உள்ளனர்.

## பொருளாதாரம்
இம்மாகாணத்தின் முதன்மைத் தொழில் வேளாண்மை ஆகும். கோதுமை, சர்க்கரை வள்ளி கிழங்கு, பார்லி, சோளம், புகையிலை மற்றும் சணல் முக்கிய பயிர்கள் ஆகும்.  கால்நடைப் பண்ணைகள் அதிகம் உள்ளது. செர்கசி நகரத்தில் வேதியியல் தொழிற்சாலைகள், வேளாண்மைப் பொருட்கள் பதனிடும் தொழிற்சாலைகள் அதிகம் உள்ளது. 
## கல்வி
* செர்கசி தேசியப் பல்கலைக்கழகம் 
* செர்கசி அரசு தொழிநுட்ப பல்கலைக்கழகம் 
* உமான் தேசிய தோட்டக்கலை பல்கலைக்கழகம் 
* பாவ்லோ தைசினா உமான் அரசு கல்வியியல் பல்கலைக்கழகம்  
* பொருளாதாரம் மற்றும் மேலாண்மைக்கான கிழக்கு ஐரோப்பிய பல்கலைக்கழகம் (தனியார்)  
## மேற்கோள்கள்

* 
* (1972) *Історіа міст і сіл Української CCP - Черкаська область (History of Towns and Villages of the Ukrainian SSR - Cherkasy Oblast)*, Kyiv. 

## வெளி இணைப்புகள்

* oda.ck.ua—Official website of Cherkasy Oblast Administration 
* ukrainebiz.com—Cherkasy oblast: facts and figures

பகுப்பு:உக்ரைனின் மாகாணங்கள்
செர்கசி நகரம்

**செர்கசி நகரம்** (**Cherkasy**) உக்ரைன் நாட்டின் நடுப்பகுதியில் அமைந்த செர்கசி மாகாணத்தின் தலைநகரம் ஆகும். இது தினேப்பர் ஆற்றின் வலது கரையில் அமைந்துள்ளது. 2021ஆம் ஆண்டில் இந்நகரத்தின் மக்கள் தொகை சுமார்  2,72,651 ஆகும். இது நாட்டின் தலைநகரான கீவ் நகரத்திற்கு தெற்கே 200 கிலோ மீட்டர் தொலைவில் உள்ளது.  செர்கசி நகரம் 2 மாவட்டங்களாகப் பிரிக்கப்பட்டுள்ளது.

## தட்ப வெப்பம்

## மக்கள் தொகை பரம்பல்
1 அக்டோபர் 2015 அன்றைய மதிப்பீட்டின்படி, செர்கசி நகரத்தின் மக்கள் தொகை 2,84,479 ஆகும்.செர்கசி நகரத்தின் பெரும்பான்மையோர் உக்குரேனிய மொழி பேசுபவர்கள் ஆவார். அதற்கு அடுத்து உருசிய மொழி பேசுபவர்கள் மற்றும் யூதர்கள் ஆவார். இதன் மக்கள் தொகையில் ஆண்கள்  46.4% மற்றும் பெண்கள் 53.6%  ஆகவுள்ளனர்.இதன் மக்கள் தொகையில் 14 வயதிற்குட்பட்டோர்  15% ஆக உள்ளனர். ஓய்வுதியர்கள் 19% ஆக உள்ளனர்.
## பொருளாதாரம்
செர்கசி நகரத்தில் வேதியியல், கார் தொழிற்சாலைகள், உணவுப்பதனிடும் தொழிற்சாலைகள் அதிகம் உள்ளது.

## கல்வி

* செர்கசி தேசியப் பல்கலைக்கழகம் 
* செர்கசி அரசு தொழில்நுட்ப பல்கலைக்கழகம் 
* செர்கசி வங்கியியல் நிறுவனம் (branch of Ukrainian Academy of Bank Affairs of National Bank of Ukraine)
* தீ தடுப்பு வீரர்கள் அகாதமி, செர்னோபில் 
* பொருளாதாரம் & மேலாண்மைக்கான கிழக்கு ஐரோப்பிய பல்கலைக்கழகம் (தனியார்) 
* ஒடேசா தேசிய சட்ட அகாதமி (கிளை)
* செர்கசி மருத்துவக் கல்லூரி 
* செர்கசி அரசு வணிகக் கல்லூரி  
* செர்கசி வணிக தொழில்நுட்பப் பள்ளி
* செர்கசி இசைக் கல்லூரி 
* செர்கசி கூட்டுறவு பொருளாதாரம் மற்றும் சட்டக் கல்லூரி 


File:Готель Скорини «Слов’янський».jpg| வங்கிக் கட்டிடம்
File:Здание ОГА Черкасс.jpg|நகர நிர்வாகக் கட்டிடம் 
File:CherkasyPhilarmonic.jpg|
File:Б.Вишневецького 37-2.JPG|
File:71-101-0034 Cherkasy SAM 8975.jpg|தீ அணைப்பு நிலையம்

## மேற்கோள்கள்

## வெளி இணைப்புகள்

*
* Official city portal
*Cherkasy guide
* Unofficial info portal
* http://www.gorod.ck.ua/ 
* Phone book of Cherkasy

பகுப்பு:உக்ரைனிய நகரங்கள்
சைதோமிர் நகரம்

**சைதோமிர் நகரம்** (**Zhytomyr**) உக்ரைன் நாட்டின் வடமேற்கில் அமைந்த சைதோமிர் மாகாணத்தின் தலைநகரம் ஆகும். இந்நகரம் இரண்டு மாவட்டங்களாகப் பிரிககப்பட்டுள்ளது. இது சைதோமிர் மாகாணத்தின் நடுவில் அமைந்துள்ளது.  பரப்பளவு கொண்ட சைதோமிர் நகரத்தின் 2021ம் ஆண்டின் மக்கள் தொகை 2,63,507 ஆகும். 

இந்நகரத்தின் முக்கியத் தொழில்கள் மர அறுவை தொழிற்சாலைகள், கருங்கல் மெருகூட்டும் தொழில்கள், உணவுப் பதனிடுதல், உலோகத் தொழிற்சாலைகள், இசைக் கருவிகள் தயாரித்தல் ஆகும்.  இந்நகரத்தில் போலந்து நாட்டவர்கள் சிறுபான்மையாக வாழ்கின்றனர். உரோமைக் கத்தோலிக்க கிறித்தவர்கள் பெரிய அளவில் வாழ்கின்றனர்.

## நகர ஆட்சிப் பிரிவுகள்
சைதோமிர் நகரம் இரண்டு மாவட்டங்களாக பிரிக்கப்பட்டுள்ளது:

## மக்கள் தொகை பரம்பல்
இந்நகரத்தில் உரோமன் கத்தோலிக்கர்கள் அதிகம் உள்ளனர்.
### சைதோமிர் நகரத்தின் மீதான தாக்குதல்கள்

2022 உக்ரைன் மீதான உருசியாவின் படையெடுப்பின் போது, இந்நகரத்தின் வானூர்தி நிலையம் உருசியாவின் ஏவுகனைகளால் 27 பிப்ரவரி 2022 அன்று பெலருஸ் வழியாகத் தாக்கப்பட்டது. 
## சைதோமிர் நகரப் படக்காட்சிகள்

File:Будинок, в якому народився Ярослав Домбровський, генерал Паризької комуни..jpg|Typical old Zhytomyr architecture
File:Житомир. Бывший особняк Филиппова..JPG|
File:Будинок взаємного кредиту (міська рада) .jpg|நகர மண்டபம்
File:Житомир. Здание Областного суда..JPG|நீதிமன்ற கட்டிடம்
File:Житомир. Парк Гагарина..JPG|நீர் ஊற்றுகள்
file:Кріха 2017.jpg|லுத்தரன் திருச்சபை
file:Житомир Кафедральний костел Св. Софії.jpg| புனித சோபியா பேராலயம் 
file:Zhytomyr Stariy Bul'var 9 Okruzhniy Sud 01 (YDS 6520).JPG| சைதோமிர் தேசிய வேளாண்மைப் பல்கலைக்கழகம்
file:Zhytomyr Pushkins'ka 42 Druga Cholovicha Gimnaziya 01 (YDS 6538).JPG| சைதோமிர் அரசு தொழில்நுட்ப பல்கலைக்கழகம் 
file:Korolev-museum-zhytomyr.jpg|அருங்காட்சியகம் 
file:Житомир, майдан Перемоги 12.jpg|
file:Zhytomyr_Maydan_Peremohi2.JPG| வெற்றி சதுக்கம் மற்றும் பேராலயம்
file:Zhytomyr Kyivs'ka 4 Kostel Sv.Yoana z Dukli 02 (YDS 6340).JPG| செயிண்ட். ஜான் பேராலயம் 
file:Хрестовоздвиженська Церква, Житомир, вул. Кафедральна, 18.jpg|கத்தோலிக்கப் பேராலயம் 
file:Церква Св. Михайла.jpg| புனித மைக்கேல் பேராலயம் 
file:Denkmal für die Opfer des Faschismus.JPG| தியாகிகள் நினைவிடம்

## தட்ப வெப்பம்

## மேற்கோள்கள்

### உசாத்துணை

* 
* Wendy Lower, *Nazi Empire-Building and the Holocaust in Ukraine*, 2005, University of North Carolina Press. . Introduction (online)  accessed 19 July 2006.

## வெளி இணைப்புகள்
* Zhytomyr Journal - news, photo, map and other 
*Zhytomyr business directory (in Russian or Ukrainian)
* GCatholic - Latin Catholic bishopric
* interesniy.zhitomir.ua - a blog about history of Zhytomyr 
* GCatholic - Latin Catholic cathedral
* http://trindelka.com.ua/ 
* Zhytomyr map - cafes, bars, restaurants, everything about the city 
* hotels of Zhytomyr

பகுப்பு:உக்ரைனிய நகரங்கள்
நிக்கியாஸ் அமைதி உடன்பாடு

**நிக்கியாஸ் அமைதி உடன்பாடு** (*Peace of Nicias*) என்பது கிரேக்க நகர அரசுகளான ஏதென்ஸ் மற்றும் எசுபார்த்தா இடையே கிமு 421 மார்ச்சில் உண்டான ஒரு போர் நிறுத்த ஒப்பந்தம் ஆகும். இது பெலோபொன்னேசியப் போரின் முதல் கட்டத்தை முடிவுக்குக் கொண்டு வந்தது.

கிமு 425 இல், எசுபார்த்தன்கள் பைலோஸ் மற்றும் ஸ்ப்பாக்ட்டீரியா சமர்களில் தோல்வியடைந்தனர். இதன் விளைவாக ஏதெனியர்களிடம் 292 எசுபார்த்தன் போர்க் கைதிகள் பிடிபட்டனர். கைதிகளில் குறைந்தது 120 பேர் எசுபார்த்தாவின் எசுபார்டியேட்டுகள் ஆவர். அவர்கள் கிமு 424 இல் இந்த ஒப்பந்ததின் வழியாக மீட்கப்பட்டனர். எசுபார்த்தன் தளபதி பிரசிடாஸ்  ஆம்ப்பிபோலிசைக் கைப்பற்றியபோது. அதே ஆண்டில், ஏதெனியர்கள்  டெலியம் சமரில் போயோட்டியாவில் பெரும் தோல்வி அடைந்தனர். மேலும் கிமு 422 இல், அந்த நகரத்தை திரும்பக் கைப்பற்றும் முயற்சியில் அவர்கள் மீண்டும் ஆம்போலிஸ் சமரில் தோற்கடிக்கப்பட்டனர். முன்னணி எசுபார்த்தன் தளபதியான  பிரசிடாஸ் மற்றும் ஏதென்சின் முன்னணி அரசியல்வாதியான கிளியோன் ஆகிய இருவரும் ஆம்பிபோலிஸ் சமரில் இறந்தனர். அதனால் இரு தரப்பினரும் சோர்வடைந்து அமைதி ஒப்பந்தத்துக்குத் தயாராகினர்.

எசுபார்த்தாவின் அரசர்  பிளீஸ்ட்டோனாக்ஸ் மற்றும் ஏதெனியன் தளபதி நிசியாஸ்  ஆகியோரால் பேச்சுவார்த்தைகள் நிகழ்த்தப்பட்டன. நிசீயா மற்றும் பிளாட்டீயாவைத் தவிர அனைத்துப் பகுதிகளும் போருக்கு முன் யார் வசம் இருந்தனவோ அதே நிலைக்குத் கொண்டுவருவது என்ற மிகவும் இணக்கமான முடிவு எட்டப்பட்டது. ஏதென்சு நிசீயாவின் கட்டுப்பாட்டையும், தீப்ஸ் பிளாட்டியாவின் கட்டுப்பாட்டையும் தக்க வைத்துக் கொள்ளும். ஆம்பிபோலிஸ் ஏதென்சுக்கும், பைலோஸ் எசுபார்த்தாவின் வசமும் திரும்பும். ஸ்பேக்டீரியாவில் பிடிபட்ட எசுபார்த்தன் கைதிகளை ஏதெனியர்கள் விடுவிப்பார்கள். அதேபோல ஏதெனியன் போர்க் கைதிகளும் திருப்பி அனுப்பப்படுவர். கிரேக்கம் முழுவதும் உள்ள கோயில்கள் அனைத்து நகரத்தின் பக்தர்களுக்காகவும் திறக்கப்படும். மேலும் தெல்பியில் உள்ள ஆரக்கிள் அதன் தன்னாட்சியை மீண்டும் பெறும். அரிசுடடைடீசு காலத்திலிருந்து ஏதென்சு எந்தெந்தெந்த அரசுகளிடமிருந்து கப்பம் பெற்றுவந்ததோ அந்த அரசுகளிடமிருந்து தொடர்ந்து கப்பம் வசூலிக்கலாம், என்றாலும் ஏதென்சினால் அந்த அரசுகளை மீன்டும் தன் கூட்டாளிகளாக மாற்ற இயலவில்லை. எலட்கள் கிளர்ச்சி செய்தால் எசுபார்த்தாவின் உதவிக்கு வர ஏதென்சு ஒப்புக்கொண்டது. எசுபார்த்தாவின் கூட்டாளிகளில் சிலர் அமைதி ஒப்பந்தத்தில் கையெழுத்திட ஒப்புக்கொண்டனர். ஆனால் போயோட்டியா, கொரிந்து, எலிஸ், மெகாரா, ஆம்ப்பிபோலிஸ் ஆகிய அரசுகள் ஒப்பந்தத்தை எதிர்த்தன.

ஒவ்வொரு தரப்பிலிருந்தும் பதினேழு பிரதிநிதிகள் ஐம்பது ஆண்டுகள் நீடிக்கும் அமைதி ஒப்பந்தத்தை நிலைநிறுத்த உறுதிமொழி எடுத்தனர். எசுபார்த்தன் பிரதிநிதிகளில் மன்னர்கள் பிளீஸ்டோனாக்ஸ் மற்றும் இரண்டாம் அகிஸ் ஆகியோரும், பிளீஸ்டோலாஸ், டமகெட்டஸ், சியோனிஸ், மெட்டாஜெனெஸ், அகாந்தஸ், டெய்தஸ், இஸ்காகோரஸ், பிலோசரிடாஸ், ஜீக்சிடாஸ், ஆன்டிபஸ், டெல்லிஸ், அல்சிண்டாஸ், எம்பீடியாஸ், மெனாஸ் லாஃபிலஸ் ஆகியோர். ஏதென்சின் பிரதிநிதிகளான லாம்பன், இஸ்த்மோனிகஸ், நிசியாஸ், லாச்ஸ், யூதிடெமஸ், பிரோக்கிள்ஸ், பைடோடோரஸ், ஹாக்னான், மைர்டிலஸ், த்ராசைக்கிள்ஸ், தியாகனெஸ், அரிஸ்டோக்ரேட்ஸ், ஐயோல்சியஸ், டிமோக்ரேட்ஸ், லியோன், லாமச்சஸ், டெமோஸ்தீனஸ் ஆகியோர் அமைதியை நிலைநாட்ட உறுதிமொழி எடுத்தனர்.  இந்த உடன்படிக்கை தொடக்கத்திலிருந்தே மீறப்பட்டது. மேலும் பல தோல்விகளுக்குப் பிறகு, கிமு 414 இல் முறையாக ஒப்பந்தம் கைவிடப்பட்டது. பெலோபொன்னேசியன் போர் மீண்டும் இரண்டாம் கட்டத்தின் வாயிலாக தொடங்கியது.

## குறிப்புகள்

பகுப்பு:பெலோபொன்னேசியப் போர்
பகுப்பு:கிமு 421
பர்சிகான்

**பர்சிகான்** (*Bursicon*)(கிரேக்கம் *பர்சிகோசிலிருந்து*, தோல் பதனிடுதல் தொடர்பானது) என்பது பூச்சி இயக்குநீர் ஆகும். இது முதிர்ச்சியடைந்த ஈக்களில் தோல் நிறமிடுதலை செய்கிறது .

## அமைப்பு
இந்த இயக்குநீரின் மூலக்கூறு அமைப்பு சமீபத்தில் அறியப்பட்டது. பர்சிகான் என்பது 30 கிலோ டால்டன் எடையுள்ள நரம்பணு தொடர்புடைய இயக்குநீராகும். இது ஹீட்டோரோடைமெரிக் புரதம் ஆகும். இது CG13419 எனும் மரபணுவின் செயல்பாட்டினால் தோற்றுவிக்கப்படுகிறது. இரண்டு சிஸ்டைன் முடிச்சு துணைக்குழுக்களான பர்சு-α மற்றும் பர்சு-β ஆகியவற்றால் ஆனது. இதனை கூழ்மப்பிரிப்பில் பிரிக்க இயலாது. மதுசாரம், அசிட்டோன், சில புரத நொதிகள்  மற்றும் முக்குளோரோ அசிடேட் ஆகியவற்றில் இதன் செயல்பாட்டை இழக்கிறது. ஆனால் அம்மோனியம் சல்பேட்டைச் சேர்த்தால் பழைய நிலைக்கு மீண்டும் திரும்பும்.

## செயல்பாடு
பூச்சிகளின் உருமாற்றத்தின் கடைசிக் கட்டத்தில் பூச்சி இறக்கை விரிவாக்கத்தில் பர்சிகான் மிக முக்கியப் பங்கு வகிக்கிறது. இறக்கையின் முதிர்ச்சி. இந்த நேரத்தில், புதிதாக உருமாறிய முதிர்வடைந்த குடம்பி இறந்த உயிரணுக்களை நீக்குகின்றது. *டுரோசோபிலா* மற்றும் *லூசிலியா குப்ரினா* ஈக்களின், இறக்கையின் மேற்றோல், இறக்கை பரவும் நேரத்தில், விரிவான செல் இறப்பு உயிரணு தன்மடிவினால் நிகழ்கிறது.

இறப்பிற்கு உள்ளாகும் உயிரணு இறக்கையின் மேற்புறத்திலிருந்து அகற்றப்பட்டு இறக்கை நரம்புகள் வழியாக மார்பு குழிக்குள் உறிஞ்சப்படுகின்றன. உயிரணு இறப்பின் செயல்முறை தடுக்கப்பட்டாலோ அல்லது தாமதமானாலோ அடுத்தடுத்த இறக்கை முதிர்ச்சி பாதிக்கப்படும்.

பர்சிகான் ஒரு நிலையிலிருந்து அடுத்தநிலைக்கு உருமாற்றம் நிகழ்ந்த பிறகு வெளியிடப்படுகிறது. இது மேற்றோல் உயிரணு இறப்பைத் தூண்டுகிறது. இதே நேரத்தில், நிறமிடல் எதிர்வினையைத் துரிதப்படுத்துகிறது. மேலும் இறக்கையின் புதிதாக விரிவடைந்த மேற்புறத்தை கடினப்படுத்துகிறது.

## பர்சிகானும் பூச்சிகளும்
பர்சிகான் வெவ்வேறு பூச்சிகளில் காணப்படுகிறது. இது மூளையில் உள்ள சராசரி நரம்பு சுரப்பு உயிரணுக்களால் உற்பத்தி செய்யப்படுகிறது. இரத்த ஓட்டத்தில் கலந்து *கார்போரா கார்டியாகாவில்* சேமிக்கப்படுகிறது.

பர்சிகானின் அமைப்பு, பழ ஈ (*டுரோசோபிலா மெலனோகாஸ்டர்*) புரதத்தின் அமைப்பு நன்கு ஆராயப்பட்டது. மேலும் சில பூச்சி இனங்களில் கொசு (*அனாபிலிசு கேம்பியே*), கிரிக்கெட் (*கிரைலசு பைமாகுலேடசு*), வெட்டுக்கிளி (*லோகோசுடா மைக்ரேடோரியா*) மற்றும் உணவுப் புழு (*டெனெப்ரியோ மோலிட்டர்*) உட்படப் பல பூச்சியினங்களில் பர்சிகான் அமினோ அமில வரிசைப்படுத்தப்பட்டுள்ளது.

பட்டுப்புழு (*[[பட்டுப்புழு|பாம்பிக்ஸ் மோரி]]* ), ப்ளோ ஈ (*கலிபோரா எரித்ரோசெபலா*) மற்றும் கரப்பான் பூச்சி (*பெரிப்லானெட்டா அமெரிக்கானா*) ஆகியவற்றிலும் இந்த இயக்குநீர் காணப்படுகிறது.

## குறைபாட்டு விளைவு
முதலாவதாக, பர்சிகான் மரபணு இல்லாத *டிரோசோபிலா மெலனோகாஸ்டரின்* கூட்டுப்புழுவிலிருந்து உருமாறிய பூச்சி தங்கள் இறக்கைகளை விரிக்க இயலவில்லை. இரண்டாவதாக, புதிதாகத் தோன்றிய ஈயின் நீண்ட வயிற்றுடன் நீண்ட காலத்திற்கு இருக்கும். மேலும் வயிற்றுப்பகுதியில் மெலானின் நிறமி குறைவாகக் காணப்படும்.

கலப்பினமாக்கல் மற்றும் நோய்தடுப்பாற்றல் உயிரணு உயிரியல் தொழில்நுட்பத்தினைப் பயன்படுத்தி, ஓடுடைய கணுக்காலிகளில் பர்சிகான் *இதய செயல் பெப்டைடுடன்*  இணைக்கப்பட்டுள்ளது என்று நிரூபிக்கப்பட்டுள்ளது. தோல்கழற்றல் செயல் படுத்தலில் ஓடுடைய கணுக்காலி இதய செயல் பெப்டைடு aகாரணமாக உள்ளது. நரம்பணுக்களில் குறைபாட்டைக் கொண்ட திடீர் மாற்றத்தில் தோன்றிய ஈக்களால் பர்சிகானை வெளிப்படுத்த முடியவில்லை.

## மேற்கோள்கள்

பகுப்பு:இயக்குநீர்
பகுப்பு:பூச்சியியல்
அமித் தேவ்

**அமித் தேவ்** (*Amit Dave*) இந்தியாவின் குசராத்து மாநிலத்தைச் சேர்ந்த ஒரு புகைப்படக் கலைஞர் ஆவார். பத்திரிகை, புத்தகங்கள், நாடகம் மற்றும் இசை ஆகிய துறைகளின் 2022 ஆம் ஆண்டிற்கான புலிட்சர் பரிசு வென்றவர்கள் பட்டியலில் இவர் இடம்பெற்றுள்ளார். இந்தியாவில் கோவிட்-19 தொற்றுநோயை உள்ளடக்கிய இராய்ட்டர்சு செய்தி நிறுவனத்தின் புலிட்சர் பரிசு பெற்ற புகைப்படக் குழுவில் அமித் தேவு ஒரு பகுதியாக உள்ளார்.

## பிறப்பு
அமித் தேவ்  குசராத்து மாநிலத்தில்  உள்ள அகமதாபாத்து நகரத்தில் பிறந்தார்.

## தொழில்
அமித் தேவ் இந்தியாவின் அகமதாபாத்தில் உள்ள இராய்ட்டர்சு செய்தி நிறுவனத்தின் மூத்த புகைப்பட பத்திரிக்கையாளர் ஆவார். இந்தியன் எக்சுபிரசு குழுமத்தில் பணிபுரிவதற்கு முன்பு தேவ் மாநில இதழிலும், குசராத்தில் உள்ள உள்ளூர் செய்தித்தாள்களிலும் புகைப்படக் கலைஞராகப் பணியாற்றினார். 2002 ஆம் ஆண்டு  இராய்ட்டர்சு செய்தி நிறுவனத்தில் சேர்ந்தார். இந்தியாவில் கோவிட்-19 தொற்றுநோய் ஆவணப் புகைப்படத்தைத்   தவிர, அமித் தேவ் 2001 குசராத்து பூகம்பம், 2002 குசராத்து கலவரங்கள் மற்றும் 2004 இந்தியப் பெருங்கடல் பூகம்பம் மற்றும் தென்னிந்தியாவில் சுனாமி போன்ற நிகழ்களிலும் முக்கியப் பங்காற்றியுள்ளார்.
 
## விருது
இந்தியாவில் கொரோனா எண்ணிக்கை மற்றும் விவரம் பற்றிய ஆவணப்  புகைப்படங்களுக்காக அத்னான் அபிதி, சன்னா இர்சாத் மட்டூ, தேனிசு சித்திக்கி அமித் தேவ்  உள்ளிட்ட குழுவினருக்கு 2022 ஆம் ஆண்டிற்கான புலிட்சர் பரிசு அளிக்கப்பட்டது.
.

## மேற்கோள்கள்

பகுப்பு:புலிட்சர் பரிசு பெற்றவர்கள்
பகுப்பு:குஜராத் மக்கள்
பகுப்பு:புகைப்படக் கலைஞர்கள்
பகுப்பு:வாழும் மக்கள்
பகுப்பு:இந்தியப் புகைப்படக்கலைஞர்கள்
காங்கோ தேன்சிட்டு

**காங்கோ தேன்சிட்டு** (*Congo sunbird*) என்ற பறவை (*சைனிரிசு கான்செனிசு*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இது கொங்கோ குடியரசு மற்றும் கொங்கோ ஜனநாயக குடியரசில் காணப்படுகிறது.

## உணவு
இவை சிலந்தி உள்ளிட்ட சிறு பூச்சிகளையும் பூக்களில் காணப்படும் பூந்தேனையும் அருந்துகின்றன.

## மேற்கோள்கள்

பகுப்பு:நடு ஆப்பிரிக்க பறவைகள்
பகுப்பு:தேன்சிட்டு
மார்வின் கே

**மார்வின் கே** (*Marvin Gaye*, ஏப்ரல் 2, 1939 – ஏப்ரல் 1, 1984) ஒரு அமெரிக்கப் பாடகரும் பாடலாசிரியரும் இசையமைப்பாளரும் ஆவார். மற்றவர்கள் மீது தன்னலமற்ற அன்பை அளிப்பதன் மூலம் இனப் பிளவுகளைக் குறைக்க இயலும் என்ற கருத்தின் அடிப்படையில் அவரது பல பாடல்கள் அமைந்திருந்தன. யூனிவர்சல் மியூசிக் குரூப் என்ற குழுமத்தின் ஓர் அங்கமான மோடவுன் ரெக்கார்ட்சு என்ற பதிவு நிறுவனத்தில் 1961ல் தன் இசைப் பயணத்தைத் தொடங்கிய மார்வின், விரைவில் அந்நிறுவனத்தின் முக்கிய ஆண் பாடகர் என்ற சிறப்பினைப் பெற்றார். ஆனால், 1971ல் அவர் வெளியிட்ட "வாட்சு கோயிங் ஆன்" என்ற இசைத் தொகுப்பிற்குப் பிறகு மோடவுனில் இருந்து விலகி, தன் இசைத் தொகுப்புகளைத் தனித்து வெளியிட்டார். 

உள்ளுணர்வு இசை எனப்படும் ஒரு இசை வகையிலும் ஆர்என்பி எனப்படும் ஒரு இசை வகையிலும் மார்வின் தன் பெரும்பாலான பாடல்களை அமைத்துள்ளார். 

## விருதுகள்
மார்வின் 1982ல் வெளியிட்ட "செக்சுவல் ஹீலிங்" என்ற இசைத் தொகுப்பிற்காக 1983ல் இரு கிராமி விருதுகளும் அவர் இறந்த பிறகு 1996ல் வாழ்நாள் சாதனைக்கான கிராமி விருதும் அவருக்கு வழங்கப்பட்டன.

## மேற்கோள்கள்

பகுப்பு:அமெரிக்க இசையமைப்பாளர்கள்
பகுப்பு:1939 பிறப்புகள்
பகுப்பு:1984 இறப்புகள்
பகுப்பு:கிராமி விருது வென்றவர்கள்
அமரகீர்த்தி அத்துக்கோரளை

**அமரகீர்த்தி அத்துக்கோரளை** (*Amarakeerthi Athukorala*; 23 திசம்பர் 1964 – 9 மே 2022) இலங்கை அரசியல்வாதியும், பொலன்னறுவை மாவட்ட பொதுசன முன்னணி நாடாளுமன்ற உறுப்பினரும் ஆவார்.

2022 இல் நாட்டில் நிலவிய பெரும் பொருளாதார நெருக்கடியை அடுத்து ராசபக்ச குடும்ப ஆட்சிக்கு எதிராக மேற்கொள்ளப்பட்ட போராட்டங்களின் போது, 2022 மே 9 அன்று, நித்தம்புவை என்ற இடத்தில் அத்துக்கோரளையின் வாகனத்தை சுற்றி வளைத்துத் தாக்குதலில் ஈடுபட்ட போராட்டக்காரர்கள் மீது அத்துக்கோரளையின் பாதுகாப்பு ஊழியர் துப்பாக்கிப் பிரயோகம் மேற்கொண்ட போது ஒருவர் கொல்லப்பட்டு, இன்னும் ஒருவர் காயமடைந்தார். இதனை அடுத்து அத்துக்கோரளையும், பாதுகாப்பு ஊழியரும் அருகில் இருந்த ஒரு கட்டடத்தில் தஞ்சம் அடைந்தனர். பின்னர் அக்கட்டடத்தில் இருந்து இருவரது இறந்த உடல்களும் மீட்கப்பட்டன. ஆரம்பத்தில் இவர்கள் இருவரும் தம்மைத்தாமே சுட்டுக் கொண்டு தற்கொலை செய்து கொண்டதாகத் காவல்துறையினரால் தெரிவிக்கப்பட்டது. ஆனாலும் பின்னர் மேற்கொள்ளப்பட்ட உடல் பரிசோதனையில், கடுமையாகத் தாக்கப்பட்டமையால் எலும்புகள் சிதைவடைந்து உள்ளக இரத்தக் கசிவு காரணமாகவே உயிரிழந்ததாக அதிகாரபூர்வமாக அறிவிக்கப்பட்டது. பாதுகாப்பு ஊழியரின் உடலில் துப்பாக்கிக் குண்டு இருந்தது கண்டுபிடிக்கப்பட்டது, ஆனால் அத்துக்கோரளையின் உடம்பில் இருந்து துப்பாக்கிக் குண்டு கண்டுபிடிக்கப்படவில்லை என நீதித்துறை மருத்துவ அதிகாரி தெரிவித்தார். இருவரும் தற்கொலை செய்யவில்லை என்பதை மருத்துவ அதிகாரி உறுதிப்படுத்தினார்.

## மேற்கோள்கள்

பகுப்பு:1964 பிறப்புகள்
பகுப்பு:2022 இறப்புகள்
பகுப்பு:இலங்கை பொதுசன முன்னணி அரசியல்வாதிகள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:பொலன்னறுவை மாவட்ட நபர்கள்
பகுப்பு:இலங்கையில் கொலை செய்யப்பட்ட அரசியல்வாதிகள்
சன்னா இர்சாத் மட்டூ

**சன்னா இர்சாத் மட்டூ** (*Sanna Irshad Mattoo*) இந்தியாவின் சம்மு காசுமீர் மாநிலத்தைச் சேர்ந்த ஒரு புகைப்படக் கலைஞர் ஆவார். பத்திரிகை, புத்தகங்கள், நாடகம் மற்றும் இசை ஆகிய துறைகளின் 2022 ஆம் ஆண்டிற்கான புலிட்சர் பரிசு வென்றவர்கள் பட்டியலில் சிறீநகரைச் சேர்ந்த இவரும் இடம்பெற்றுள்ளார். இந்தியாவில் கோவிட்-19 தொற்றுநோயை உள்ளடக்கிய இராய்ட்டர்சு செய்தி நிறுவனத்தின் புலிட்சர் பரிசு பெற்ற புகைப்படக் குழுவில் சன்னா ஒரு பகுதியாக உள்ளார்.

## வாழ்க்கைக் குறிப்பு
சன்னா இர்சாத் மட்டூ சம்மு காசுமீரின் கந்தர்பால் மாவட்டத்தில் பிறந்தார். காசுமீர் மத்தியப் பல்கலைக்கழகத்தில் இதழியல் பயின்றார். 2021 ஆம் ஆண்டில் சன்னா மேக்னம் அறக்கட்டளையின் புகைப்படம் எடுத்தல் மற்றும் சமூக நீதிக்கான உறுப்பினர்  ஆனார்.  தற்போது இராய்ட்டர்சு செய்தி நிறுவனத்தில் பணிபுரிகிறார்.

## விருது
2019-20 ஆங்காங்கு போராட்டங்கள் பற்றிய செய்திகளை வெளியிட்டதற்காக 2020 ஆம் ஆண்டில்  புலிட்சர் பரிசை வென்றார். இந்தியாவில் கொரோனா எண்ணிக்கை மற்றும் விவரம் பற்றிய ஆவணப்  புகைபடங்களுக்காக அத்னான் அபிதி, தேனிசு சித்திக்கி அமித் தேவ் உள்ளிட்ட குழுவினருக்கு 2022 ஆம் ஆண்டிற்கான புலிட்சர் பரிசு அளிக்கப்பட்டது.

## மேற்கோள்கள்

பகுப்பு:புலிட்சர் பரிசு பெற்றவர்கள்
பகுப்பு:புகைப்படக் கலைஞர்கள்
பகுப்பு:இந்தியப் புகைப்படக்கலைஞர்கள்
பகுப்பு:ஜம்மு காஷ்மீர் மக்கள்
மலேசிய வானூர்தி நிலையங்கள் நிறுவனம்

**மலேசிய வானூர்தி நிலையங்கள் நிறுவனம்** **(MYX: 5014)**, (ஆங்கிலம்: *Malaysia Airports* அல்லது *Malaysia Airports Holdings Berhad*; மலாய்: *Malaysia Airports Holdings Berhad (MAHB);* என்பது மலேசியாவில் உள்ள பெரும்பாலான வானூர்தி நிலையங்களை நிர்வகிக்கும் மலேசிய வானூர்தி நிலைய நிறுவனமாகும். மலேசிய ஏர்போர்ட்ஸ் (*Malaysia Airports*) என்று சுருக்கமாக அழைப்பது வழக்கம்.

சிலாங்கூர், சிப்பாங், கோலாலம்பூர் பன்னாட்டு வானூர்தி  நிலையத்தில் உள்ள மலேசியா ஏர்போர்ட்ஸ் அலுவலகத்தில் *(Malaysia Airports Corporate Office)* இதன் தலைமை அலுவலகம் உள்ளது.

## பொது
மலேசிய வானூர்தி நிலையங்கள் நிறுவனம்; வானூர்தி நிலையங்களின் செயல்பாடு, மேலாண்மை மற்றும் பராமரிப்பு ஆகியவற்றில் கவனம் செலுத்துகிறது. 1992 நவம்பர் மாதம், மலேசிய போக்குவரத்து அமைச்சரால் முறையான உரிமம் பெற்றது.

1999-ஆம் ஆண்டு, இந்த மலேசிய வானூர்தி நிலையங்கள் நிறுவனம் (MAHB) வரையறுக்கப்பட்ட ஒரு பொது நிறுவனமாக அங்கீகாரம் பெற்றது. அதன் பிறகு கோலாலம்பூர் பங்குச் சந்தையின் *(Kuala Lumpur Stock Exchange)* முதன்மை வாரியத்தில் பட்டியலிடப்பட்டது.

இந்த நிறுவனம் மலேசியாவில் உள்ள 39 வானூர்தி நிலையங்களைப் பராமரிக்கிறது.

### துணை நிறுவனங்கள்

இதன் கண்காணிப்பில் முதன்மையான வானூர்தி நிலையமாக கோலாலம்பூர் பன்னாட்டு வானூர்தி நிலையம் (KLIA) விளங்குகிறது. இதன் கீழ் இயங்கும் துணை நிறுவனங்கள்:

* மலேசிய வானூர்தி நிலையங்கள் நிறுவனம் - *Malaysia Airports Sdn. Bhd. (MASB)* 
* மலேசிய வானூர்தி நிலையங்கள் நிறுவனம் (சிப்பாங்) - *Malaysia Airports (Sepang) Sdn. Bhd* 
* மலேசிய வானூர்தி நிலையங்கள் நிறுவனம் (நியாகா) - *Malaysia Airports (Niaga) Sdn. Bhd*
* மலேசிய வானூர்தி நிலையங்கள் நிறுவனம் (தொழில்நுட்பங்கள்) - *Malaysia Airports Technologies Sdn. Bhd*
* மலேசிய வானூர்தி நிலையங்கள் நிறுவனம் (சொத்துடைமை) - *Malaysia Airports (Properties) Sdn. Bhd*
* கோலாலம்பூர் வானூர்திநிலய தங்கும் விடுதி - *K.L. Airport Hotel Sdn. Bhd* 
* மலேசிய வானூர்தி நிலையங்கள் நிறுவனம் (விவசாயம்-தோட்டக்கலை) -  *MAB Agriculture-Holticulture Sdn. Bhd* 
* மலேசிய வானூர்தி நிலையங்கள் நிறுவனம் (ஆலோசனை சேவைகள்) - *Malaysia Airports Consultancy Services Sdn. Bhd* 
* மலேசியப் பன்னாட்டு வான்வெளி மையம் - *(Malaysia International Aerospace Centre (MIAC) Sdn Bhd*

## மேற்கோள்கள்

## மேலும் காண்க

பகுப்பு:மலேசிய வானூர்தி நிலையங்கள்
பகுப்பு:மலேசிய நிறுவனங்கள்
பகுப்பு:மலேசியா விமான நிறுவனங்கள்‎
பகுப்பு:மலேசிய அரசு நிறுவனங்கள்
முகமது பின் சயீது அல் நகியான்

சேக் **முகமது பின் சயீது பின் சுல்தான் அல் நகியான்** (*Sheikh Mohamed bin Zayed bin Sultan Al Nahyan*; ; பிறப்பு: 11 மார்ச் 1961) அபுதாபியின் ஆட்சியாளரும், ஐக்கிய அரபு அமீரகத்தின் ஆயுதப் படைகளின் உச்ச தளபதியும் ஆவார். இவர் 2022 மே 14 இல் ஐக்கிய அரபு அமீரகத்தின் மூன்றாவது அரசுத்தலைவராக நியமிக்கப்பட்டார்.

அவர் ஐக்கிய அரபு அமீரகத்தின் வெளியுறவு தலையீட்டுக் கொள்கையின் உந்து சக்தியாகக் காணப்படுகிறார் மற்றும் அரபு உலகில் இஸ்லாமிய இயக்கங்களுக்கு எதிரான பிரச்சாரத்தின் தலைவராக உள்ளார்.

ஜனவரி 2014 இல், ஐக்கிய அரபு அமீரகத்தின் ஜனாதிபதியும் அபுதாபியின் ஆட்சியாளருமான‌ அவருடைய ஒன்றுவிட்ட சகோதரர் சேக் கலீபா பின் சயத் அல் நகியானுக்கு பக்கவாதம் ஏற்பட்டது. முகமது பின் சயீத் அல் நஹ்யான் அபுதாபியின் நடைமுறை ஆட்சியாளரானார், ஐக்கிய அரபு அமீரகத்தின் கொள்கை வகுப்பின் ஒவ்வொரு அம்சத்தையும் கட்டுப்படுத்தினார்.

2019 ஆம் ஆண்டில், தி நியூயார்க் டைம்ஸ் அவரை மிகவும் சக்திவாய்ந்த அரபு ஆட்சியாளர் மற்றும் பூமியின் மிகவும் சக்திவாய்ந்த மனிதர்களில் ஒருவராக பட்டியலிட்டது

டைம் இதழால் 2019 ஆம் ஆண்டின் மிகவும் செல்வாக்கு மிக்க 100 நபர்களில் ஒருவராகவும் அவர் பெயரிடப்பட்டார்.

13 மே 2022 அன்று சேக் கலீபா பின் சயத் அல் நகியானின் மரணத்திற்குப் பிறகு, முகமது அபுதாபியின் ஆட்சியாளரானார், மேலும் அவர் 14 மே 2022 இல் ஐக்கிய அரபு அமீரகத்தின் 3 வது புதிய ஜனாதிபதியாக தேர்ந்தெடுக்கப்பட்டார்.

## மேற்கோள்கள்

பகுப்பு:1961 பிறப்புகள்
பகுப்பு:ஐக்கிய அரபு அமீரகத்தின் அரசியல்வாதிகள்
பகுப்பு:அபுதாபி அமீரகம்
நங்கல்

**நங்கல்** (**Nangal**),  இந்தியாவின் பஞ்சாப் மாநிலத்தின் ரூப்நகர் மாவட்டத்தில் அமைந்த நகரம் ஆகும். இந்நகரம் இமயமலையில் உள்ள சிவாலிக் மலை அடிவாரத்தில், கடல் மட்டத்திலிருந்து 326 மீட்டர் உயரத்தில் அமைந்துள்ளது. இமாச்சலப் பிரதேச மாநிலத்தின் பிலாஸ்பூர் மாவட்டத்தில் உள்ள பக்ரா அணையின் கீழ் பகுதியில், பஞ்சாபில் நங்கல் நகரம் அமைந்துள்ளது.   
## புவியியல்
சிவாலிக் மலை அடிவாரத்தில்  அமைந்த நங்கல் நகரத்தில் சத்லஜ் ஆறு பாய்கிறது. இதனருகில் பக்ரா அணை உள்ளது. 

## மக்கள் தொகை பரம்பல்
2011-ஆம் ஆண்டின் கணக்கெடுப்பின்படி, 21 வார்டுகளும், 10,738 குடியிருப்புகளும் கொண்ட நங்கல் நகர நகராட்சியின் மொத்த மக்கள் தொகை 48,497 ஆகும். அதில் ஆண்கள் 25,317  மற்றும் பெண்கள் 23,180  உள்ளனர். பட்டியல் சாதியினரும் பட்டியல் பழங்குடியினரும் முறையே 12,323 மற்றும் 0 ஆக உள்ளனர்.
பாலின விகிதம் 1000 ஆண்களுக்கு 916 பெண்கள் வீதம் உள்ளனர். இதன் சராசரி எழுத்தறிவு  89.9%  ஆகும். இதன் மகக்ள் தொகையில்  6 வயதிற்குட்பட்ட குழந்தைகள் 10.44% ஆக உள்ளனர். இதன் மக்கள் தொகையின் இந்து சமயத்தினர் 40,756 (84.04%), சீக்கியர்கள் 6,712	(13.84%), இசுலாமியர்கள்	756	(1.56%) மற்றும் பிற சமயத்தினர் 0.13% ஆக உள்ளனர்.  .
## மேற்கோள்கள்

## வெளி இணைப்புகள்
*http://rupnagar.nic.in/html/Nangal.htm

பகுப்பு:ரூப்நகர் மாவட்டம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
சௌபாக்யா திட்டம்

**சௌபாக்யா திட்டம்** (*Saubhagya scheme*) அல்லது **பிரதான் மந்திரி சஹாஜ் பிஜிலி ஹர் கர் யோஜனா** என்பது வீடுகளுக்கு மின்சாரம் வழங்குவதற்கான இந்திய அரசின் திட்டமாகும்.

## பின்னணி
சௌபாக்யா திட்டம் செப்டம்பர் 2017-ல் பிரதம மந்திரி நரேந்திர மோதியால் அறிவிக்கப்பட்டது. இத்திட்டத்தின் மூலம் திசம்பர் 2018க்குள் மின் மயமாக்கல் செயல்முறையை முடிக்க வேண்டும் என்று பிரதமர் தெரிவித்தார். 2011ஆம் ஆண்டின் சமூக-பொருளாதார மற்றும் சாதிக் கணக்கெடுப்பின் மூலம் அடையாளம் காணப்பட்ட சில குடும்பங்கள் இலவச மின்சார இணைப்புகளுக்குத் தகுதிபெறும், மற்றவர்கள் ரூ. 500 செலுத்தி இத்திட்டத்தில் பயன் பெறுவர். நவம்பர் 16, 2017 அன்று, இத்திட்டத்தைப் பற்றிய தகவல்களைப் பரப்புவதற்காக இந்திய அரசாங்கம் saubhagya.gov.in என்ற இணையதளத்தை அறிமுகப்படுத்தியது. இத்திட்டத்தின் மொத்தச் செலவு ரூ. 16, 320 கோடி ஆகும். இதன் மொத்த நிதிநிலை ஆதரவு (ஜிபிஎஸ்) ரூ. 12,320 கோடி ஆகும். பயனாளி குடும்பத்திற்கு ஒரு ஒளிகாலும் இருவாயி விளக்கு, ஒரு நேர் முனை மின் வசதி கிடைக்கும். இதில் 5 ஆண்டுகளுக்கு மீட்டர் பழுது மற்றும் பராமரிப்பு செலவும் அடங்கும்.

சௌபாக்யா திட்டம் இலச்சினை மற்றும் ஊரக மின்வசதியாக்க கழக நிறுவன மேற்பார்வையின் கீழ் மொஹித் அகமதுவின் முதல் கட்ட வடிவமைப்பின் படைப்பாகும்.

## செயல்பாடு
ஜூன் 2019க்குள் 91% கிராமப்புற இந்தியக் குடும்பங்கள் மின்சார வசதியைப் பெற்றுள்ளன. இத்திட்டம் ஏழை மற்றும் கிராமப்புற வீடுகளுக்கு மின்சாரம் வழங்கும் திறனை வழங்கும் அதே வேளையில், இத்திட்டத்தினால் மின்வெட்டு பிரச்சனையைத் தீர்க்கவில்லை  மற்றும் மின் கட்டணத்தைச் செலுத்த முடியாத சூழலில், அதனைச் சரிசெய்ய எந்த முன் ஏற்பாடும் செய்யவில்லை என்று விமர்சனங்கள் எழுந்துள்ளன. அக்டோபர் 2018-ல், சௌபாக்யா திட்டத்தின் கீழ் விருப்பமுள்ள குடும்பங்களுக்கு 100 சதவீத மின் மயமாக்கல் இலக்கை பீகார் நிறைவு செய்தது. இது நடைமுறைப்படுத்தப்பட்டு 4 ஆண்டுகள் நிறைவடைந்துள்ள நிலையில், மார்ச் 2021 நிலவரப்படி 2.82 கோடி வீடுகளுக்கு மின்சாரம் வழங்கப்பட்டுள்ளது.

## மேலும் பார்க்கவும்

* சாமானிய மனிதன் அதிகாரமளித்தல்:
** இணைய பெட்டகம் (இணையவழி அடையாளச் சான்று மற்றும் சேவைகளுக்கான எளிதான அணுகல்)
** தூய இந்தியா இயக்கம் (அனைத்து வீடுகளுக்கும் கழிப்பறை)
** சௌபாக்யா திட்டத்தின் லோகோவை மொஹித் அகமது வடிவமைத்தார்.

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்

பகுப்பு:இந்திய அரசுத் திட்டங்கள்
பகுப்பு:2018 இல் இந்தியா
பகுப்பு:மோதி ஆட்சியின் திட்டங்கள்
அத்னான் அபிதி

**அத்னான் அபிதி** (*Adnan Abidi*) இந்தியாவின் புதுதில்லியைச் சேர்ந்த ஒரு புகைப்படக் கலைஞர் ஆவார். பத்திரிகை, புத்தகங்கள், நாடகம் மற்றும் இசை ஆகிய துறைகளின் 2022 ஆம் ஆண்டிற்கான புலிட்சர் பரிசு வென்றவர்கள் பட்டியலில் இவர் இடம்பெற்றுள்ளார். இந்தியாவில் கோவிட்-19 தொற்றுநோயை உள்ளடக்கிய இராய்ட்டர்சு செய்தி நிறுவனத்தின் புலிட்சர் பரிசு பெற்ற புகைப்படக் குழுவில் அத்னான் அபிதி ஒரு பகுதியாக உள்ளார்.

## வாழ்க்கைக் குறிப்பு
அத்னான் அபிதி 1997 ஆம் ஆண்டு இருட்டு அறை உதவியாளராக தனது வாழ்க்கையைத் தொடங்கினார். பான்-ஆசியா செய்தி நிறுவனம், இந்தோ புகைப்பட செய்தி நிறுவனம் மற்றும் பிரசு டிரசுட்டு ஆப் இந்தியா  ஆகிய செய்தி நிறுவனங்களில் பணிபுரிந்தார். இறுதியில் இராய்ட்டர்சு நிறுவனத்தில் பகுதிநேர செய்தியாளராகப்  பணிபுரியத் தொடங்கினார். பின்னர் இங்கு ஊழியர் பதவி வழங்கப்பட்டது. 1999 இந்தியன் ஏர்லைன்சு விமானம் 814 கடத்தல், 2004 இந்தியப் பெருங்கடல் நிலநடுக்கமும் ஆழிப்பேரலையும், 2005 காசுமீர் நிலநடுக்கம், 2011-2012 மாலத்தீவு அரசியல் நெருக்கடி, 2013 ஒடிசா பைலின் புயல், 2015 நேபாள நிலநடுக்கம், தாக்கா தாக்குதல் 2016 உள்ளிட்ட நிகழ்வுகளில் அத்னான் அபிதி சிறப்பாக செயல்பட்டார்.

## விருது
2017 ஆம் ஆண்டு அபிதி ரோகிங்கியாக்களின் வெளியேற்றத்தை உள்ளடக்கிய புகைப்படத்திற்காக அவரது சக ஊழியர் தேனிசு சித்திக்குடன் சிறப்புப் புகைப்படத்திற்கான புலிட்சர் பரிசை வென்ற முதல் இந்தியர்கள் ஆனார்.

2019-20 ஆங்காங்கு போராட்டங்கள் பற்றிய செய்திகளை வெளியிட்டதற்காக 2020 ஆம் ஆண்டில்  புலிட்சர் பரிசை வென்றார்.

இந்தியாவில் கொரோனா எண்ணிக்கை மற்றும் விவரம் பற்றிய ஆவணப்  புகைபடங்களுக்காக அத்னான் அபிதி, சன்னா இர்சாத் மட்டூ, தேனிசு சித்திக்கி, அமித் தேவ்  உள்ளிட்ட குழுவினருக்கு 2022 ஆம் ஆண்டிற்கான புலிட்சர் பரிசு அளிக்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:புலிட்சர் பரிசு பெற்றவர்கள்
பகுப்பு:தில்லி நபர்கள்
பகுப்பு:இந்தியப் புகைப்படக்கலைஞர்கள்
பகுப்பு:புகைப்படக் கலைஞர்கள்
கூகுள் வகுப்பறை

**கூகுள் வகுப்பறை** (*Google Classroom*, **கூகுள் கிளாஸ்ரூம்**) என்பது கல்விக்காகக் கூகுள் உருவாக்கிய இலவசக் கலப்புக் கற்றல் தளமாகும். இது உருவாக்குதல், விநியோகித்தல், ஒப்படைவு வழங்குதல் ஆகியவற்றைச் செய்வதற்குப் பயன்படுகின்றது. கூகுள் வகுப்பறை மாணவர்களையும் ஆசிரியர்களையும் இணைக்கும் பாலமாக அமைவதோடு அவர்கள் தங்களுக்குள் கோப்புகளை அனுப்பவும் பெற்றுக் கொள்ளவும் பகிரவும் துணைசெய்கின்றது. மாணவர்கள் வீட்டில் இருந்தபடியே கல்விகற்க இது உதவுகின்றது. 2021 தரவுகளின்படி, ஏறத்தாழ 150&nbsp;மில்லியன் பேர் கூகுள் வகுப்பறையைப் பயன்படுத்துகின்றனர்.

கூகுள் வகுப்பறை கூகுள் டாக்சு, கூகுள் தாள்கள், கூகுள் சிலைடுகள், ஜிமெயில், கூகுள் நாட்காட்டி போன்ற கல்விக்கான பல்வேறு கூகுள் பயன்பாட்டுச் செயலிகளை ஒருங்கிணைக்கிறது. மாணவர்களைத் தனிப்பட்ட "வகுப்புக் குறியீடு" ஒன்றின் மூலம் வகுப்பில் சேர அழைக்கலாம், அல்லது பள்ளிக்கூடக் களத்திலிருந்து தானாக இறக்குமதி செய்யலாம். ஆசிரியர்கள் தமது செயற்பாடுகளை கூகுள் டொமைனில் உருவாக்கலாம். ஒவ்வொரு வகுப்பும் அந்தந்த பயனரின் கூகுள் டிரைவில் ஒரு தனிக் கோப்புறையை உருவாக்குகிறது, அங்கு மாணவர் ஒரு ஆசிரியரால் தரப்படுத்தப்பட்ட பணியைச் சமர்ப்பிக்கலாம்.

## மேற்கோள்கள்

## வெளி இணைப்புகள்
*
*கூகுள் வகுப்பறை

பகுப்பு:கூகுள் மென்பொருட்கள்
பகுப்பு:கூகுள் சேவைகள்
பகுப்பு:இணையவழிக் கல்வி
பகுப்பு:கற்றல் முறைகள்
லுட்ஸ்க் நகரம்

**லுட்ஸ்க் நகரம்** (**Lutsk**), உக்ரைன் நாட்டின் வடமேற்கில் அமைந்த வோலின் மாகாணத்தின் தலைநகரமும், மாநகராட்சியும் ஆகும். 42 சதுர கிலோ மீட்டர் பரப்பளவு கொண்ட இந்நகரத்தின் 2021-ஆம் ஆண்டின் மக்கள் தொகை 2,17,197 ஆகும்.
## பொருளாதாரம்
லுட்ஸ்க் நகரம் கார் உற்பத்தி ஆலைகள், காலணிகள், இயந்திர பாகங்கள், தளவாடங்கள், மின்னனு இயந்திரப் பொருட்கள், இரும்பாலைகள் மற்றும் வேதியியல் தொழிற்சாலைகள் கொண்டது.

File:Łuck - kościół 2008.jpg|புனித பீட்டர் & பவுல் பேராலாயம் 
File:ЛуцькСинагогаГол.jpg|யூதர்களின் வழிபாட்டிடம் 
File:Lutsk sobor.jpg|திருத்துவ பேராலயம் 


## தட்ப வெப்பம்

## படக்காட்சிகள்

File:Lutskadministr.jpg|Volyn' regional administration in Lutsk
File:ЛуцькКафГол.jpg|
File:ЛуцькВоліГВ.jpg|
File:Монастир Домініканів.jpg|
File:ЛуцькБрВиг.jpg|
File:ЛуцькГалВ.jpg|
File:ЛуцькЛесіКрилова.jpg|


## மேற்கோள்கள்

## வெளி இணைப்புகள்

*
*Official tourist website
*Lutsk - historical description (in Ukrainian)
*Orthodox Lutsk (in Ukrainian)
*Historic images of Lutsk
*Lutsk, Ukraine
*

பகுப்பு:உக்ரைனிய நகரங்கள்
ரைவன் மாகாணம்

**ரைவன் மாகாணம்** (**Rivne Oblast**) உக்ரைன் நாட்டில் வடமேற்கில் பெலருஸ் நாட்டின் எல்லையை ஒட்டி அமைந்துள்ளது. இதன் தலைநகரம் ரைவன் நகரம் ஆகும்.  இம்மாகாணாத்தின் *வரஷ்* நகரத்தில் **ரைவன் அணுசக்தி நிலையம்** உள்ளது. 
## எல்லைகள்
ரைவன் மாகாணத்தின் வடக்கில் பெலருஸ் நாடு, கிழக்கில் சைதோமிர் மாகாணம், தெற்கில் தெர்னோப்பில் மாகாணம் மற்றும் கமெல்னிட்ஸ்கி மாகாணம், மேற்கில் வோலின் மாகாணம் எல்லைகளாக உள்ளது. 


File:Rivne oblast detail map.png|ரைவன் மாகாணத்தின் வரைபடம்
File:Ukraine Oblast Riwne Rajon blank.png|ரைவன் மாகாணத்தின் மாவட்டங்கள்


## மாகாண ஆட்சிப் பிரிவுகள்
ரைவன் மாகாணம் 16 மாவட்டங்கள், 11 நகரங்கள், 1003 கிராமங்கள் கொண்டது.

## மக்கள் தொகை பரம்பல்
இம்மாகாணத்தில் உக்குரேனிய மொழி பேசுபவர்கள் 95% ஆக உள்ளனர். 2013ம் ஆண்டின் கணக்கெடுப்பின்படி, இம்மாகாணத்தின் மக்கள் தொகை 11,56,900 ஆகும். 
## இதனையும் காண்க
* ரைவன் நகரம்
## மேற்கோள்கள்

## வெளி இணைப்புகள்
* - Web-site of Rivne

பகுப்பு:உக்ரைனின் மாகாணங்கள்
வோலின் மாகாணம்

**வோலின் மாகாணம்** (**Volyn Oblast**) உக்ரைன் நாட்டின் வடமேற்கில் பெலருஸ்,  பல்கேரியா மற்றும் போலந்து நாடுகளின் எல்லைகளை ஒட்டி அமைந்துள்ளது. இதன் தலைநகரம் லுட்ஸ்க் நகரம் நகரம் ஆகும். இது நாட்டின் தலைநகரான கீவ் நகரத்திலிருந்து போலந்து நாட்டின் வார்சா நகரத்திற்கு செல்லும் இருப்புப்பாதை, வோலின் மாகாணத்தின் வழியாக செல்கிறது.  20,144 சதுர கிலோ மீட்டர் பரப்பளவு கொண்ட வோலின் மாகாணத்தின் 2021ம் ஆண்டின் சராசரி மக்கள் தொகை 10,27,397 ஆகும்.

## அமைவிடம்
உக்ரைன் நாட்டின் வடமேற்கில் அமைந்த வோலின் மாகாணத்தின் வடக்கில் பெலருஸ், வடமேற்கிலும், மேற்கிலும் போலந்து,  கிழக்கில்  ரைவன் மாகாணம், தெற்கில் லிவீவ் மாகாணம், தென்மேற்கில் ரைவன் மாகாணம் எல்லைகளாகக் கொண்டுள்ளது.

## மாகாண ஆட்சிப் பிரிவுகள்
வோலின் மாகாணம் 4 மாவட்டங்களையும்,  11 நகரங்களையும், 22 நகரபுற குடியிருப்புப் பகுதிகளையும்,  1053 கிராமங்களையும் கொண்டது.

## இதனையும் காண்க
* லுட்ஸ்க் நகரம்
## மேற்கோள்கள்

## வெளி இணைப்புகள்
* Volyn Oblast State Administration 
* Volyn Region (Newspaper) 
* Picture album 

பகுப்பு:உக்ரைனின் மாகாணங்கள்
ரைவன் நகரம்

**ரைவன் நகரம்** (**Rivne**) உக்ரைன் நாட்டின் வடமேற்கில் அமைந்த ரைவன் மாகாணத்தின் தலைநகரம் ஆகும். 63 சதுர கிலோ மீட்டர் பரப்பளவு கொண்ட ரைவன் நகரத்தின் 2021ம் ஆண்டின் சராசரி மக்கள் தொகை 2,45,289 ஆகும்.
## பொருளாதாரம்
ரைவன் நகரத்தில் இயந்திர தளவாடங்கள் உற்பத்தி தொழிற்சாலைகளும், உலோகத் தொழிற்சாலைகள் மற்றும் வேதியியல் தொழிற்சாலைகள், லினன் நூல் ஆடைகள் உற்பத்தி தொழிற்சாலைகள்  உள்ளது.
## படக்காட்சிகள்

File:Soborna Street in Rivne.jpg| பேராலய வீதி 
File:Maidan Nezalezhnosti-Rivne.jpg| சுதந்திரச் சதுக்கம் 
File:Railway Station-Rivne.JPG| தொடருந்து சந்திப்பு 
File:Ровно. Свято-Николаевский монастырь..JPG| புனித நிக்கோலஸ் மடாலயம் 

## தட்ப வெப்ப்பம்

## இதனையும் காண்க
* ரைவன் மாகாணம்

## மேற்கோள்கள்

## வரைபடங்கள்
* Рівне, план міста, 1:12000. Міста України. Картографія.
*'''infomisto.com''' — map of the Rivne, information and reference portal.

## வெளி இணைப்புகள்

*Official website of Rivne City Council and Rivne City Administration  
*Rivne Bird webcam  
*Rivne Places of Interest 
*Rowno, a Memorial to the Jewish Community of Rowno, Volyn (Rivne, Ukraine) 
*The Jewish Community of Rivne , The Museum of the Jewish People at Beit Hatfutsot 
*

பகுப்பு:உக்ரைனிய நகரங்கள்
திருவொற்றியூர் தேரடி மெற்றோ நிலையம்

**திருவொற்றியூர் தேரடி மெற்றோ நிலையம்** (*Tiruvottriyur Theradi metro station*) என்பது சென்னை மெட்ரோவின் தடம் 1 விரிவாக்கத்தில் உள்ள ஒரு பெருநகர் ரயில் நிலையம் ஆகும். இது சென்னை மெட்ரோவின் நீல வழித்தடத்தில் உள்ள 26 நிலையங்களில் ஒன்றாகும். இந்த நிலையம் திருவொற்றியூர் மற்றும் சென்னையின் வடக்கு புறநகர் பகுதிகளுக்குச் சேவை செய்யும். இந்த நிலையம் கட்டுமானத்தில் உள்ளது. எனவே மெட்ரோ ரயில்கள் இந்த நிலையத்தைத் தவிர்க்கின்றன. கட்டுமானப் பணிகள் முடிந்ததும் இந்நிலையம் பயன்பாட்டிற்கு வரும்.

## வரலாறு
14 பிப்ரவரி 2021 அன்று, நீல வழித்தடம் வடக்கு விரிவாக்கத்தின் துவக்கத்தின் போது, இந்த நிலைய கட்டுமானம் நிறைவுறாமல் இருந்தது. இந்த நிலையம் ஜனவரி 2022க்குள் நிறைவடையும் என்று எதிர்பார்க்கப்பட்டது.

## நிலையம்

### கட்டமைப்பு
திருவொற்றியூர் தேரடி நீல வழித்தடத்தில்  (சென்னை மெட்ரோ) அமைந்துள்ள ஒரு உயரமான மெற்றோ நிலையம் ஆகும். 

## மேலும் பார்க்கவும்

* சென்னை
* சென்னை மெட்ரோ நிலையங்களின் பட்டியல்
* சென்னையில் உள்ள ரயில் நிலையங்கள்

## மேற்கோள்கள்

## வெளி இணைப்புகள்

* 

* ''நகர்ப்புற ரயில்.'' ''நிகர'' - உலகில் உள்ள அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்